OzLabs/hebrew-wiki-articles huggingface dataset:
שלום ברגר

הרב שלום ברגר (נולד ב-4 בפברואר 1960) הוא רב ומחנך ישראלי.

== ביוגרפיה ==
נולד וגדל בארצות הברית. למד ב"ישיבת רבינו חיים ברלין" בברוקלין אצל הרב יצחק הוטנר, ובישיבת הר עציון אצל הרבנים אהרן ליכטנשטיין ויהודה עמיטל.
לאחר מכן, עבר לישיבה יוניברסיטי, שם עשה תואר ראשון במתמטיקה ותואר שני בחינוך, וסיים את הסמכתו לרבנות.

לאחר מכן עבר למכללת ברוך, ועשה תואר שני במנהל ציבורי.

לפני המעבר לישראל בשנת 1991, לימד בבית הספר פריש ולאחר מכן בתיכון HAFTR, שם שימש כמנהל הדרכה. בארץ לימד בBMT ובמדרשת לינדנבאום. בשנת 1998, החל לעבוד ב[https://www.lookstein.org/ מרכז לוקשטיין לחינוך יהודי], אוניברסיטת בר-אילן. בשנים האחרונות, הרב ברגר כותב במרכז קורן/שטיינזלץ, שם שימש כעורך התוכן הבכיר של התלמוד האנגלי קורן/שטיינזלץ.

בנוסף, מכהן כדיין בבית הדין לגיור רבני של מכון צומת באלון שבות.

== מרכז לוקשטיין ==
=== הקמתו ===
בשנת 1998, כשעבד ב-BMT ובמדרשת לינדנבאום בירושלים, הגיב למהפכת האינטרנט שעדיין הייתה בתחילתה, על ידי הקמת פורום שמטרתה הייתה ליצור קהילת תרגול מקוונת למחנכים יהודים ברחבי העולם, שיוכלו לשתף פעולה זה עם זה בנושאים דחופים לעולם החינוך היהודי, ולפתח יחד תוכניות לימודים. מרכז לוקשטיין לחינוך יהודי, מבית הספר לחינוך באוניברסיטת בר-אילן הסכים לארח את הפורום, שקיבל את השם "לוקשטיין". הפורום עד היום, משמש כמשאב מידע ותמיכה למחנכים יהודים ברחבי העולם.

=== מנהיגות חינוכית יהודית ===
הרב ברגר הוא העורך והמייסד של כתב העת של מרכז לוקשטיין. כתב העת נועד להגביר את החשיפה של מחנכים יהודים למחקר כללי ולהתקדמות בחינוך ולהתמקד ביישום של ממצאים אלו על עולם החינוך היהודי.

== תוכניות לימוד שנתיות בישראל ==
עבודת הדוקטורט של הרב ברגר עוסקת בהשפעות פער השנים של בוגרי תיכון צעירים אמריקאים רבים בתוכניות לימוד ברחבי ישראל.
ככל שתוכניות הלימוד השנתיות בישראל התרחבו והתפתחו, עלו שאלות לגבי השפעתן של תוכניות אלו על הקהילה היהודית האמריקאית. המחקר מצא, כי הרוב הגדול של הסטודנטים חוזרים לצפון אמריקה, וממשיכים בתוכניות הקולג' שלהם. המחקר פורסם כחלק מהספר [https://www.amazon.com/Flipping-Out-Myth-Fact-Israel-22/dp/1933143231 "להתהפך"].

== לימוד הדף היומי ==
סיים לאחרונה כתיבת ביאורים על מחזור שלם של לימוד הדף היומי המבוססים על פירושו של הרב עדין אבן-ישראל שטיינזלץ לתלמוד הבבלי. הרב שימש כחוקר תולדות הרב שטיינזלץ, כעורך תוכן בכיר של התלמוד האנגלי קורן/שטיינזלץ.

== מחנה קיץ ==
כיהן כרב המחנה במחנה המושבה (IO) במשך שנים רבות, וקרא בפומבי להכרה וריבוי התמיכה במחנות הקיץ היהודיים כחלק ממערכת החינוך היהודית.

הרב ברגר מנחה קבוצות של סטודנטים במסעות מורשת יהודית במזרח אירופה, והוא תומך בקיום מסעות כאלו כחלק מחוויה חינוכית יהודית רחבה. הוא דן בהשפעה של טיולים אלה בפורומים ומאמרים חינוכיים.

== קישורים חיצוניים ==
* 
* 
* 
* 

== הערות שוליים ==

קטגוריה:ישיבת הר עציון
קטגוריה:רבנים אורתודוקסים
קטגוריה:חוקרי תלמוד
קטגוריה:ישראלים ילידי ארצות הברית
קטגוריה:עולים בשנות ה-1990
קטגוריה:בוגרי ישיבה יוניברסיטי
קטגוריה:ישראלים שנולדו ב-1960
קטגוריה:בוגרי ישיבת הר עציון
חסיאל ריברו

חסיאל ריברו פרננדס (בספרדית: Jasiel Rivero Fernández; נולד ב-31 באוקטובר 1993) הוא כדורסלן קובני המשחק בעמדות הפאוור פורוורד והסנטר במכבי תל אביב מליגת העל בכדורסל והיורוליג.

== קריירה מקצועית ==
=== ארגנטינה (2015–2019) ===
לאחר ששיחק בנוער במדי קפיטלינוס דה הוואנה מהליגה הקובנית ערך ריברו את הופעת הבכורה המקצועית שלו ב-1 בינואר 2016 במדי אסטודיאנטס קונקורדיה . בעונת 2018/19 שיחק במדי בוקה ג'וניורס מליגת העל הארגנטינאית .

=== סן פבלו בורגוס (2019–2021) ===
ב-9 בספטמבר 2019 חתם ריברו בסן פבלו בורגוס מליגת ה-ACB הספרדית, ומילא חלק משמעותי בשתי הזכיות של הקבוצה בליגת האלופות בכדורסל ב- וב-, אז גם נבחר לחמישיית העונה השנייה.

=== ולנסיה (2021–2023) ===
ב-15 ביולי 2021, על אף התעניינות מצד מועדונים כמו פנאתינאיקוס, חתם ריברו בוולנסיה מהליגה הספרדית והיורוליג, והתאחד עם מאמנו בבורגוס, ז'ואן פניארויה.

=== מכבי תל אביב (2023–הווה) ===
ב-30 ביולי 2023 חתם ריברו לעונה אחת עם אופציה לעונה נוספת במכבי תל אביב מליגת העל בכדורסל והיורוליג.

== קריירה בנבחרת הלאומית ==
ריברו ייצג את באליפות האמריקות בכדורסל 2015, והעמיד ממוצעים של 18.8 נקודות, 6.5 ריבאונדים ו-0.5 אסיסטים.

== קישורים חיצוניים ==

*[https://www.fiba.basketball/el/player/209952/Jasiel-Rivero פרופיל], באתר פיב"א החדש
*[https://basket.co.il/player.asp?PlayerId=13309 פרופיל], באתר מנהלת ליגת העל בכדורסל

== הערות שוליים ==

קטגוריה:כדורסלנים קובנים
קטגוריה:כדורסלני ולנסיה
קטגוריה:סנטרים (כדורסל)
קטגוריה:כדורסלני סן פבלו בורגוס
קטגוריה:כדורסלני מכבי תל אביב
קטגוריה:קובנים שנולדו ב-1993
The Loveliest Time

The Loveliest Time הוא אלבום האולפן השביעי של הזמרת הקנדית קארלי ריי ג'פסן, שיצא ב-28 ביולי 2023 על ידי 604, סקולבוי ואינטרסקופ רקורדס. הוא משמש כאלבום המשך ל-The Loneliest Time שיצא בשנת 2022, הכולל שירים שיועדו לאלבום המקורי. קדם לו הסינגל "Shy Boy".

==רקע==
בפברואר 2020, בזמן שיצאה לסיבוב ההופעות "The Dedicated Tour", ג'פסן החלה לאסוף חומרים לאלבום האולפן השישי שלה. במהלך מגפת הקורונה היא הפכה חלל משרדי ישן בביתה בלוס אנג'לס לסטודיו ביתי.<ref></ref> היא הקליטה למעלה מ-65 שירים לאלבום ורק מעטים מהם הגיעו ל-The Loneliest Time. עם זאת, אלבום המשך הוכרז לאחר 9 חודשים, בשם The Loveliest Time, בהפקתם של מפיקים כמו רוסטאם באטמנגליג'.<ref name="Exclaim"></ref><ref></ref> הסינגל "Shy Boy" יצא כמה שבועות לפני ההכרזה שלו, ב-23 ביוני 2023.<ref></ref>

== רשימת השמעה ==

הערות
* "Shy Boy" מסמפל את השיר "Midas Touch" של להקת מידנייט סטאר, שנכתב על ידי בועז ווטסון וג'ון וויליאמס.

== קישורים חיצוניים ==

==הערות שוליים==

קטגוריה:אלבומי 2023
קטגוריה:אלבומי קארלי ריי ג'פסן
קטגוריה:אלבומי המשך
קטגוריה:אלבומים באנגלית
קטגוריה:אלבומים שהופקו על ידי רוסטאם באטמנגליג'
קטגוריה:אלבומי חברת אינטרסקופ רקורדס
קטגוריה:אלבומי חברת סקולבוי רקורדס
קרנניים

קרנן טבוע (Ceratophyllum demersum)
קַרְנָנִיִּים (שם מדעי: Ceratophyllaceae) הם משפחה קוסמופוליטית של צמחים בסדרה Ceratophyllales במערכת בעלי פרחים. המשפחה כוללת 6 מינים בסוג חי אחד בלבד, קרנן (Ceratophyllum) שנמצא בדרך כלל בבריכות, ביצות ונחלים שקטים באזורים טרופיים ובאזורים ממוזגים. זוהי המשפחה היחידה שקיימת בסדרה Ceratophyllales, והמינים נקראים בדרך כלל קרננים.

הקרננים גדלים שקועים במים לחלוטין, בדרך כלל, אם כי לא תמיד, הם צפים על פני השטח, ואינם סבילים לבצורת.

==טקסונומיה==
משפחת הקרנניים נחשבה לקרובת משפחה של נופריים ונכללה בסדרה ב, אך מחקרים הראו שהיא אינה קשורה קשר הדוק לנופריים או לכל משפחת צמחים קיימת אחרת. כמה פילוגנטיקות מולקולריות מוקדמות העלו שזוהי לכל בעלי הפרחים האחרים, אך מחקרים עדכניים יותר מצביעים על כך שזוהי קבוצה אחות ל. מיקמה את המשפחה בסדרה משלה, ה-Ceratophyllales מקבלת את הפילוגנטיקה המוצגת להלן:

המשפחה Montsechiaceae שנכחדה המכילה את הסוג הוצבה גם היא בסדרה Ceratophyllales.

==סוגים==
המשפחה מכילה סוג חי אחד, וכמה סוגים נכחדים המתוארים מתיעוד המאובנים, כולל אחד מהצמחים המוקדמים ביותר נושאי פרי (בצורת זירעון), צמח המים המתוקים מתצורת דקוטה (Dakota formation) Donlesia מהקרטיקון התחתון.
* קרנן (Ceratophyllum)
* Ceratostratiotes - נכחד
* Donlesia - נכחד

==קישורים חיצוניים==

* 

==הערות שוליים==

קטגוריה:צמחים שתוארו ב-1822
קטגוריה:טקסונים שתוארו בידי סמואל פרידריך גריי
קטגוריה:צמחי מים מתוקים
קטגוריה:משפחות צמחים
איטה וגמן

איטה וגמן (Ita Wegman; 22 בפברואר 1876 - 4 במרץ 1943) ייסדה את הרפואה האנתרופוסופית יחד עם רודולף שטיינר. יחד עם אדית מריון, היא השתייכה למעגל הפנימי ביותר של מייסדי האנתרופוסופיה והסובבים את רודולף שטיינר. .<ref>Paull, John (2018) "A Portrait of Edith Maryon: Artist and Anthroposophist", Journal of Fine Arts, 1(2):8-15.</ref> ב-1921 היא ייסדה בארלסהיים את המרפאה הרפואית האנתרופוסופית הראשונה, שנקראה "מרפאת איטה וגמן".<ref></ref> היא גם פיתחה צורה מיוחדת של טיפול בעיסוי, הנקראת "עיסוי קצבי", וטיפולים אחרים.

== ביוגרפיה ==
איטה וגמן, כפי שכונתה לאורך חייה, נולדה בשם מריה איטה וגמן בשנת 1876 בקרוואנג, מערב ג'אווה, בת ראשונה למשפחה קולוניאלית הולנדית. סביב תחילת המאה ה-20 היא חזרה לאירופה ולמדה התעמלות טיפולית ועיסוי. ב-1902, כשהייתה בת 26, פגשה לראשונה את רודולף שטיינר. חמש שנים לאחר מכן, היא החלה ללמוד בבית ספר לרפואה באוניברסיטת ציריך, שם לא הופלו נשים בלימודי רפואה. היא קיבלה דיפלומה כרופאה ב-1911 עם התמחות ברפואת נשים והצטרפה למרפאה קיימת.

=== קריירה ===
בשנת 1917, לאחר שפתחה מרפאה עצמאית, היא פיתחה טיפול בסרטן באמצעות תמצית של דבקון בעקבות אינדיקציות של שטיינר. תרופה ראשונה זו, שאותה כינתה "ישקר", פותחה מאוחר יותר לאסקדור והפכה לטיפול משלים לסרטן בגרמניה ובמספר מדינות אחרות, <ref>Kienle, Kiene and Albonico, Anthroposophic Medicine, Schattauer 2006</ref> ועברה ניסויים קליניים בארצות הברית.<ref>National Cancer Institute, Mistletoe extracts</ref>

עד 1919 הייתה לה מרפאה משותפת יחד עם שתי רופאות נוספות. בשנת 1920 רכשה קרקע בארלסהיים, שם פתחה מרפאה משלה, "המכון הקליני-תרפיוטי". מספר רופאים נוספים הצטרפו למכון, שצמח בהתמדה במהלך השנים הבאות כמרכז הראשון לרפואה אנתרופוסופית. בשנת 1922 היא ייסדה בית טיפולי לילדים נפגעי נפש, Haus Sonnenhof, אף הוא בארלסהיים, והייתה שותפה למעבדה פרמצבטית, Weleda, שהפכה מאז ליצרנית משמעותית של תרופות ומוצרי בריאות.

בשנה שלאחר מכן ביקש רודולף שטיינר מווגמן להצטרף למועצה המנהלת של האגודה האנתרופוסופית בדורנאך שבשווייץ. היא גם ניהלה את המדור הרפואי של מרכז המחקר בגיתיאנום. יחד, וגמן ושטיינר כתבו את מה שהיה אמור להיות ספרו האחרון של שטיינר, Extending Practical Medicine (מהדורות מוקדמות יותר פורסמו בתור Fundamentals of Therapy), שנתן בסיס תאורטי לרפואה החדשה שהם פיתחו. הספר נכתב בחלקו בזמן שווגמן טיפלה בשטיינר, שכבר היה חולה סופני. וגמן ייסדה כתב עת רפואי חדש, Natura.

בשנת 1936 פתחה המרפאה מרכז שני באסקונה, שווייץ. זמן קצר לאחר מכן התגלו חילוקי דעות בין וגמן לשאר חברי המועצה המנהלת, ווגמן התבקשה לעזוב את המועצה. בנוסף, היא ומספר תומכים ביטלו את חברותם באגודה האנתרופוסופית עצמה. אולם העבודה הרפואית פרחה, ווגמן נסעה רבות, והתמיכה בתנועה גדלה במהירות והרחיבה את גבולות הרפואה. בתקופה זו היא הייתה פעילה במיוחד בהולנד ובאנגליה.

וגמן נפטרה בארלסהיים ב-1943, בגיל 67.

== קישורים חיצוניים ==

== הערות שוליים ==

קטגוריה:רופאות הולנדיות
קטגוריה:ילידות 1876
קטגוריה:נפטרות ב-1943
כוחות המשטרה

חיילים נורווגים בשוודיה במהלך המלחמה
המדים שלבשו אנשי כוחות המשטרה
כוחות המשטרה (בנורווגית: Polititroppene, בשוודית: Polistrupperna) היו כוחות מיוחדים שהוקמו בידי שוודיה במהלך מלחמת העולם השנייה. כוחות אלו הורכבו מגולים נורווגים שנמלטו מארצם מאימת גרמניה הנאצית. כוחות המשטרה אומנו וצוידו בידי השוודים במטרה לסייע בשמירת הסדר בנורווגיה של אחרי המלחמה. לקראת סוף המלחמה הם אף השתתפו בשחרור פינמרק.

==הקמת הכוח==
ב-1940 נכבשה נורווגיה בידי גרמניה הנאצית לאחר מערכה אכזרית. נורווגים רבים שלא רצו לחיות תחת השלטון הנאצי, נמלטו לשוודיה השכנה, שנותרה נייטרלית עד סוף המלחמה. רבים מהם היו אנשי הכוחות המזוינים של נורווגיה. עד סוף המלחמה הגיעו לשוודיה כמעט 50,000 פליטים נורווגים. ב-1942 נסע הארי סדרמן ראש המרכז השוודי הלאומי לזיהוי פלילי, לביקור בלונדון שם שהתה הממשלה הנורווגית הגולה. סדרמן נפגש עם שר המשפטים הנרווגי טרי וולד שהציע לו להקים כוח משטרתי מיוחד שיורכב מחיילים נורווגים. באופן אישי, סדרמן גילה אהדה לרעיון, אך ממשלת שוודיה סרבה לאשר אותו בשל מדיניות הנייטרליות שלה. עם זאת, בפברואר 1943 שינתה ממשלת שוודיה את טעמה, והחליטה לספק לפליטים הנורווגים נשק ומאמנים. המהלך נעשה בתיאום עם הממשלה הנורווגית הגולה, ומטרתו המוצהרת הייתה הקמת כוח משטרה גדול שיוכל לשמור על הסדר בנורווגיה לאחר שהגרמנים ייסוגו ממנה, וכן להעמיד לדין נורווגים ששיתפו פעולה עם הגרמנים.

הכוחות הראשונים אומנו בחשאי מצפון לסטוקהולם. רק ב-2 בנובמבר 1943 הוציאה ממשלת שוודיה הצהרה רשמית על כך, וב-3 בדצמבר של אותה שנה הוציאה הצהרה נוספת על פיה במסגרת התכנית יאומנו 9,500 חיילים נורווגים. עם זאת, ממשלת שוודיה הורתה לחלק את הנורווגים בין מחנות שונים, וקבעה שלא יהיו יותר מ-500 חיילים בכל מחנה. רק בארבעה מחנות הותרו אימוני ירי, ורק לשליש מהחיילים סופק נשק בפועל. במקביל, הקימה שוודיה את הבריגדה הדנית - כוח צבאי שהורכב מגולים מדנמרק.

לקראת סוף שנת 1944, החליטה מפקדת בעלות הברית לנסות לשחרר את פינמרק - המחוז הצפוני ביותר בנורווגיה. 1,300 מהשוטרים הנורווגים בשוודיה קיבלו פקודה לנוע אל פינמרק ולחבור שם לכוח נורווגי גולה אחר שהגיע מבריטניה, ולכחות הצבא האדום שכבשו את קירקנס והתקדמו צפונה. שחרור פינמרק נמשך עד סוף אפריל 1945. הגרמנים נסוגו בזהירות תוך שהם משאירים מאחור אדמה חרוכה. שאר נורווגיה נותרה תחת כיבוש גרמני, ושוחררה רק עם כניעת הצבא הגרמני ב-8 במאי. עם סיום המלחמה, צעדו כוחות המשטרה משוודיה לנורווגיה וסייעו בשמירת הסדר במדינה ובמעצרם של משתפי פעולה נורווגים.

==קישורים חיצוניים==

* [https://web.archive.org/web/20081227121205/http://www.norgeslexi.com/krigslex/p/p2.html אתר נורווגי העוסק בכוחות המשטרה]
* [https://www.norgestack.se/ אתר שוודי המוקדש לכוחות הנורווגים בשוודיה במלחמת העולם השנייה]
קטגוריה:נורווגיה במלחמת העולם השנייה
קטגוריה:שוודיה במלחמת העולם השנייה
הוברט קוש

הוברט קוש (באנגלית: Hubert Kós; נולד ב-28 במרץ 2003) הוא שחיין הונגרי, אלוף העולם (פוקואוקה 2023) במשחה ל-200 מטר גב, אלוף אירופה (רומא 2022) ושיאן עולם לנוער במשחה ל-200 מטר מעורב אישי.

== ביוגרפיה ==
הוא מתאמן באוניברסיטת המדינה של אריזונה.

===2021===
====שיאן עולם לנוער====
באליפות אירופה שנערכה בבודפשט, הונגריה במאי 2021 הוא סיים במקום חמישי במשחה ל-200 מטר מעורב אישי בתוצאה של 1:58.12 דקות, בשלב חצי הגמר קבע שיא עולם חדש לנוער של 1:56.99 דקות.

באולימפיאדת טוקיו שנערכה באוגוסט הוא סיים במקום 20 במשחה ל-200 מטר מעורב אישי בתוצאה של 1:58.47 דקות ובמקום 13 במשחה שליחים 4x100 מטר מעורב בתוצאה של 3:34.91 דקות, כשחיין שלישי הוא שחה את סגנון הפרפר ב"זינוק שליחים" בתוצאה של 51.94 שניות.

===2022===
באליפות העולם שנערכה בבודפשט ביוני 2022 הוא סיים במקום שישי במשחה ל-200 מטר מעורב אישי בתוצאה של 1:57.26 דקות ובמקום 12 במשחה ל-400 מטר מעורב אישי בתוצאה של 4:15.44 דקות.

====אלוף אירופה====
באליפות אירופה שנערכה ברומא, איטליה באוגוסט אותה שנה הוא זכה במדליית זהב במשחה ל-200 מטר מעורב אישי בתוצאה של 1:57.22 דקות, לפני אלברטו רצטי מאיטליה (1:57.82 דקות) וגבריאל לופס מפורטוגל (1:58.34 דקות). נוסף לכך, הוא סיים פעמיים במקום רביעי, במשחה ל-100 מטר פרפר בתוצאה של 51.33 שניות ובמשחה ל-400 מטר מעורב אישי בתוצאה של 4:13.77 דקות ובמקום שמיני במשחה ל-200 מטר גב בתוצאה של 1:57.84 דקות.

===2023===
====אלוף עולם====
באליפות העולם שנערכה בפוקואוקה, יפן ביולי 2023 הוא זכה במדליית זהב במשחה ל-200 מטר גב בשיא לאומי חדש של 1:54.14 דקות, לפני האלוף היוצא ראיין מרפי מארצות הברית (1:54.83 דקות) ורומן מיטיוקוב משווייץ שקבע שיא לאומי חדש של 1:55.34 דקות. נוסף לכך, הוא סיים במקום שביעי במשחה ל-100 מטר גב בשיא לאומי חדש של 53.11 שניות ובמקום 11 במשחה שליחים 4x100 מטר חופשי, כשחיין רביעי הוא קבע ב"זינוק שליחים" תוצאה של 48.83 שניות.

== שיאים אישיים ==
===בריכה אולימפית===
* 100 מטר פרפר: 51.33 שניות (2022)
* 100 מטר גב: 53.11 שניות (2023), שיא הונגריה
* 200 מטר גב: 1:54.14 דקות (2023), שיא הונגריה
* 200 מטר מעורב אישי: 1:56.99 דקות (2021), שיא עולם לנוער
* 400 מטר מעורב אעישי: 4:13.50 דקות (2022)

===בריכת 25 מטר===
* 100 מטר גב: 51.81 שניות (2022)
* 200 מטר גב: 1:52.45 דקות (2022)
* 100 מטר מעורב אישי: 52.82 שניות (2022), שיא הונגריה
* 200 מטר מעורב אישי: 1:52.87 דקות (2021)
* 400 מטר מעורב אישי: 4:03.16 דקות (2021)

== ראו גם ==

== קישורים חיצוניים ==

* 

קטגוריה:שחייני גב
קטגוריה:שחייני פרפר
קטגוריה:שחייני מעורב אישי
קטגוריה:שחיינים הונגרים
קטגוריה:אלופי עולם בשחייה
קטגוריה:הונגרים שנולדו ב-2003
לוקה איוואנושץ

לוּקָה אִיוָואנוּשֵׁץ (בקרואטית: Luka Ivanušec; נולד ב-26 בנובמבר 1998 בוואראז'דין שבקרואטיה) הוא כדורגלן קרואטי המשחק בעמדת קשר הכנף בקבוצת פיינורד מליגת העל ההולנדית ובנבחרת קרואטיה.

== קריירת מועדונים ==

=== לוקומוטיבה זאגרב ===
איוואנושץ גדל במחלקות הנוער של נובי מארוף, ואראז'דין ולוקומוטיבה זאגרב. בשנת 2015 החל לשחק בקבוצה הבוגרת של לוקומוטיבה זאגרב במסגרת ליגת העל הקרואטית. הוא ערך 78 הופעות ליגה במדי המועדון, בהן הבקיע תשעה שערים.

=== דינמו זאגרב ===
ב-19 באוגוסט 2019 חתם איוואנושץ ב-דינמו זאגרב מליגת העל הקרואטית. איוואנושץ ערך את הופעת הבכורה שלו במועדון ב-31 באוגוסט 2019 בהפסד של קבוצתו 0–1 להיידוק ספליט. את שער הבכורה שלו עבור המועדון כבש איוואנושץ ב-6 בנובמבר 2019 בתיקו 3–3 של קבוצתו נגד שחטאר דונצק במסגרת שלב הבתים של עונת 2019/2020 בליגת האלופות. בארבע העונות הראשונות שלו במועדון זכה בארבע אליפויות קרואטיה. והבקיע 37 שערים ב-175 הופעות במועדון.

=== פיינורד ===
ב-25 באוגוסט 2023 חתם איוואנושץ על חוזה ל-5 שנים בפיינורד מליגת העל ההולנדית.<ref></ref> ב-3 בספטמבר 2023 ערך איוואנושץ את הופעת הבכורה שלו במועדון בניצחון 5–1 על אוטרכט במסגרת המחזור ה-4 בעונת 2023/2024 בליגת העל ההולנדית. ב-16 בספטמבר 2023 כבש איוואנושץ את שער הבכורה שלו עבור פיינורד בניצחון 6–1 של קבוצתו על הירנפיין במסגרת המחזור ה-5 בליגה.

== קריירה בינלאומית ==
ב-11 בינואר 2017 ערך איוואנושץ את הופעת הבכורה שלו בנבחרת קרואטיה, בתיקו 1-1 נגד נבחרת צ'ילה במשחק ידידות. ב-14 בינואר 2017 הבקיע את שער הבכורה שלו בנבחרת, בתיקו 1-1 נגד נבחרת סין במשחק ידידות.

הוא היה חלק מסגל הנבחרת לטורניר יורו 2020 בשנת 2021, וערך שלוש הופעות בטורניר.

נכלל בסגל נבחרת קרואטיה לטורניר יורו 2024.

== תארים ==
;דינמו זאגרב
* אליפות קרואטיה (4): 2019/2020, 2020/2021, 2021/2022, 2022/2023
* הגביע הקרואטי (1): 2020/2021
* הסופר קאפ הקרואטי (2): 2022, 2023
;פיינורד
* הגביע ההולנדי (1): 2023/2024

== קישורים חיצוניים ==

== הערות שוליים ==

קטגוריה:כדורגלנים קרואטים
קטגוריה:קשרי כדורגל קרואטים
קטגוריה:כדורגלני לוקומוטיבה זאגרב
קטגוריה:כדורגלני דינמו זאגרב
קטגוריה:כדורגלני פיינורד
קטגוריה:כדורגלני נבחרת קרואטיה
קטגוריה:כדורגלני יורו 2020
קטגוריה:כדורגלני יורו 2024
קטגוריה:ספורטאים קרואטים בהולנד
קטגוריה:קרואטים שנולדו ב-1998
דיוויזיית המילואים החמישית (האימפריה הגרמנית)

דיוויזיית המילואים ה-5 (בגרמנית: 5. Reserve-Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

==היסטוריה==
הדיוויזיה הוקמה עם פרוץ מלחמת העולם הראשונה, והיא לחמה בחזית המערבית, כחלק מקורפוס המילואים ה-3, שהיה חלק מהארמייה הראשונה. הדיוויזיה נטלה חלק במצור על אנטוורפן ובקרב על האיזר. בשנת 1915 היא הועברה לחזית המזרחית, שם השתתפה בין השאר בקרבות על ורשה ובמתקפת גורליצה-טרנוב בשנת 1915, ובקרב ברנוביץ' בשנץ 1916. באפריל 1917 היא הוחזרה לחזית המערבית, שם לחמה במהלך הקרב השני על האן. בשנת 1918 היא לחמה במתקפת האביב ובמתקפת מאה הימים, ובכלל זה בקרב השני על המארן. לאחר המלחמה חזרו חיילי הדיוויזיה לגרמניה, וב-9 בפברואר 1919 פורקה הדיוויזיה.

==מפקדים==
* ריכרד פויגט (2 באוגוסט 1914 – 25 בדצמבר 1914)
* מקס פון דירינגהופן (26 בדצמבר 1914 – 18 ביוני 1916)
* וילהלם פון וויינה (19 ביוני 1916 – 28 בדצמבר 1916)
* פרידריך פון אאוורטר (14 באפריל 1917 – 9 בפברואר 1919)

==לקריאה נוספת==
<div class="mw-content-ltr">
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.
</div>

5
5
515 לפנה"ס

שימו לב: ערך זה מכיל אירועים מן השנים 519–510 לפנה"ס

==אירועים בולטים בעולם==
מותו של סרפדון, יצירתו של יופרוניוס הצייר
* ג' באדר רמ"ו, שלפי חישובים היה ב-25 בפברואר 515 לפנה"ס – הסתיימה בניית המקדש המשופץ בירושלים, בידי המלך הורדוס. (ע"פ תיאוריו המפורטים של יוסף בן מתתיהו (יוספוס פלביוס).
* 515 לפנה"ס – תחת המלך דריווש השני, החלה בפרס בניית עיר הקודש הרשמית פרספוליס. לפי חלק מהחוקרים בנייתה לא הושלמה, והיא לא אוכלסה מעולם.
* 515 לפנה"ס – אופרוניוס (צייר) יצר את ציורו המפורסם מות סרפדון, דמות באדום על כלי חרס.

== נולדו ==
* סביבות 515 לפנה"ס – פרמנידס פילוסוף יווני טרם סוקרטס, מורם של מליסוס וזנון מאליאה. שנת הולדתו משוערת על פי כתבי אפלטון שסיפר על ביקורו פרמנידס באתונה בגיל 65 בימי צעירותו של סוקרטס.

== מתו ==
* 515 לפנה"ס – ארקיסלאוס השלישי, הוא המלך היווני-הלניסטי של קירנאיקה, ממלכה על חופה המזרחי של לוב. היה המלך השלישי לבית באטוס. נרצח בידי גולים קירנאים.
* 515 לפנה"ס - ליאן ווהו (בסינית 吳王僚) מלך מדינת וָוֹהוּ בסין נרצח בידי בן שושלתו ז'אן ז'ו שבעצמו נרצח זמן קצר אחר כך.
* 515 לפנה"ס –פוליקרטס (יוונית עתיקה Πολυκράτης) בן אַייקוּס (Αἰάκης), טיראן (כלומר שליט עריץ) האי סאמוס מול טורקיה. הרודוטוס כתב שהיה אהוד על תושבי עיר-המדינה שבאי אף שהשתלט עליו ברצח קודמיו, וכן סיפר את מעשיית טבעת פוליקרטס על בריתו עם פרעה יעחמס השני.

== הערות שוליים ==

*
קטגוריה:המאה ה-6 לפנה"ס לפי שנים
זאב הברזל

זאב הברזל מופיע בחלומו של הדוכס [[גדימינאס]]
זאב הברזל (בליטאית: Geležinis Vilkas) הוא דמות מיתית מהפולקלור הליטאי. הדמות מופיעה באגדה מימי הביניים העוסקת בייסוד וילנה והדוכסות הגדולה של ליטא. האגדה הפכה לפופולרית בליטא במהלך עידן התנועה הרומנטית, וכיום משמש זאב הברזל כאחד מסמליה של ליטא המודרנית.

==האגדה==
האגדה המקורית מופיעה בספר "דברי הימים הליטאיים" שמהדורתו הראשונה נחתמה ב-1420. על פי האגדה, גדימינאס - הדוכס הגדול של ליטא, יצא לצוד במרחק של עשרה קילומטרים מבירתו דאז טרקאי. הדוכס צד שור בר גדול, אולם כבר היה מאוחר מכדי לחזור לטרקאי. לפיכך, הוא החליט לישון בלילה בעמק Šventaragis, המקום בו נשפך הנהר וילניה לנהר נריס. כאשר ישן, הוא חלם על זאב ברזל שעומד על גבעה סמוכה ומיילל "כביכול היו מאות זאבים מייללים בתוכו". כשהתעורר, קרא גדימינאס לקריוויס (איש דת פגאני) ליזדייקה, וביקש שיסביר לו מה פשר החלום. ליזדייקה טען שמשמעות החלום היא שעליו לבנות במקום עיר חדשה, שתהפוך לעיר הבירה החדשה של ליטא. גדימינאס נשמע להנחיה, ובנה במקום את העיר וילנה על שם נהר הווילניה.

==קישורים חיצוניים==
* [https://ironwolf.lt/the-legend-of-the-founding-of-vilnius/ אתר ליטאי המוקדש לזאב הברזל]

קטגוריה:ליטא: תרבות
קטגוריה:מיתולוגיה
קטגוריה:זאבים בתרבות
קטגוריה:וילנה: היסטוריה
היידה

מעסומה דדה-באלא (בפרסית: معصومه دده‌بالا; 10 באפריל 1942 – 20 בינואר 1990), ידועה גם בשם הבמה היידה (באנגלית: Hayedeh; בפרסית: هایده) הייתה זמרת איראנית עם מנעד ווקאלי קונטרלטו. הקריירה שלה התפרשה על פני שני עשורים, והיא תוארה רבות כאחת המוזיקאיות הפופולריות והמשפיעות ביותר באיראן.<ref name=":0"></ref><ref></ref>

== תחילת חייה וקריירה ==
היידה ו[[אנושיראואן רוחאני ברדיו ובטלוויזיה האיראנית הלאומית, טהראן, 1975]]
מעסומה דדה-באלא נולדה ב-10 באפריל 1942 בטהראן.<ref name=":0" /><ref name=":1"></ref> היא הייתה אחותה הבכורה של הזמרת הפופולרית מהסטי.<ref name=":0" />

הקריירה המקצועית שלה החלה ב-1968 בתוכנית הרדיו "גולהא-י רנגארנג" (בפרסית: "گلهای رنگارنگ"; בתרגום לעברית: "פרחים צבעוניים").

היידה למדה את הסגנון המוזיקלי אואז (מוזיקה ווקאלית פרסית) אצל הכנר והמלחין הפרסי עלי טאג'ווידי.

"אזאדה" (1968; באנגלית: "Azadeh"), שהולחן על ידי עלי טאג'ווידי, למילים של רהי מואיירי, היה הלהיט הרשמי הראשון של היידה וגם הופעת הבכורה שלה. הוא הושמע לראשונה ב-1968 ברדיו טהראן עם תזמורת גול-הא.<ref name=":1" /> בשנה זו היא הוציאה לאור להיט נוסף בשם "ראפטם" (באנגלית: "Raftam").

בשנות ה-70 היידה החלה לשיר בסגנון מוזיקת פופ הפרסית. בתקופה זו עבדה היידה עם מספר כותבי שירים, כמו פרידון חושנוד, ג'הנבחש פאזוקי, אנושיראואן רוחאני ומוחמד היידרי. בתקופה זו הוציאה לאור את השיר "גול-י סנג" (באנגלית: "Gol-e Sang") שזכה להצלחה רבה.

== לאחר המהפכה והיציאה מאיראן ==
ברויאל אלברט הול, לונדון, 1987]]
ב-29 באוגוסט 1978, זמן קצר לפני המהפכה האסלאמית באיראן, היגרה היידה לבריטניה. היא שהתה שם שלוש שנים ועברה לארצות הברית ב-1982 כדי להמשיך את עבודתה המוזיקלית.

היידה התגוררה בלוס אנג'לס מ-1982 ועד סוף חייה. מאז שנות ה-80 האזור הפך למרכז של הקהילה הפרסית (איראנית) בדרום קליפורניה.<ref name=":0" />

היידה הוציאה לאור אלבומים רבים ומצליחים בתקופה זו, וכל השירים שלה הושמעו גם באיראן. השירים הפוליטיים והנוסטלגיים של היידה כמו "רוזאיה רושאן" ("Rouzaye Roshan"), "גסיה מן" ("Ghesseyeh Man") ו-"זנדגי" ("Zendegi") זכו לפופולריות רבה בקרב קהילת הגולים האיראנית.<ref name=":0" />

== מותה ==
קברה של היידה בבית הקברות ווסטווד וילג' ממוריאל פארק באזור ווסטווד בלוס אנג'לס
ב-20 בינואר 1990, יום לאחר הופעה שלה במועדון קזבלנקה, ליד סן פרנסיסקו, קליפורניה, היידה מתה מהתקף לב. היא הייתה בת 47. הייתה לה היסטוריה של סוכרת ויתר לחץ דם.

אלפי מעריצים השתתפו בהלוויה של היידה בלוס אנג'לס. ב-24 בינואר 1990, היא נקברה בבית הקברות ווסטווד וילג' ממוריאל פארק בלוס אנג'לס, קליפורניה. היא הקליטה אלבום זמן קצר לפני מותה והייתה אמורה לסיים את הקלטתו לאחר שחזרה מהקונצרט שלה בסן פרנסיסקו.<ref></ref>

==ראו גם==
* גולה סנג
* גולהא (תוכנית רדיו)
* מהסטי

==קישורים חיצוניים==
* 

* 

== הערות שוליים ==

קטגוריה:מהגרים מאיראן לארצות הברית
קטגוריה:אמריקאים ממוצא איראני
קטגוריה:זמרות פופ אמריקאיות
קטגוריה:זמרות פופ איראניות
קטגוריה:ילידי 1942
קטגוריה:נפטרים ב-1990
אטיין קמארה

אטיין אמארה קמארה (בצרפתית: Etienne Amara Camara; נולד ב-30 במרץ 2003 בנואזי-לה-גראן שבצרפת) הוא כדורגלן צרפתי המשחק בעמדת הקשר האחורי בקבוצת אודינזה מהסרייה א'.

== קריירת מועדונים ==
קמארה גדל במחלקות הנוער של US טורסי, אנז'ה והאדרספילד טאון. ב-9 בינואר 2021 ערך את הופעת הבכורה שלו בהאדרספילד טאון, בהפסד 3-2 לפלימות' ארגייל במסגרת הסיבוב השלישי של גביע ה-FA לעונת . ב-13 באוגוסט 2022 ערך את הופעת הבכורה שלו בפוטבול ליג צ'מפיונשיפ, בניצחון 3-1 על סטוק סיטי במסגרת המחזור השלישי לעונת .

ב-14 ביולי 2023 חתם קמארה על חוזה לארבע שנים באודינזה מהסרייה א'.

== קריירה בינלאומית ==
קמארה היה חלק מסגל נבחרת צרפת עד גיל 20 לטורניר גביע העולם עד גיל 20 לעונת 2023.

== קישורים חיצוניים ==

== הערות שוליים ==

קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני האדרספילד טאון
קטגוריה:כדורגלני אודינזה
קטגוריה:צרפתים שנולדו ב-2003
ראשי המדינה (סרט)

ראשי המדינה (באנגלית: Heads of State) הוא סרט קומדיית פעולה בבימויו של איליה ניישולר.

== שחקנים ==
* אידריס אלבה
* ג'ון סינה
* פריאנקה צ'ופרה ג'ונאס
* פאדי קונסידיין
* סטיבן רוט
* קארלה גוג'ינו
* ג'ק קווייד
* שרה ניילס
* ריצ'רד קויל
* קלייר פוסטר
* קתרינה דורדן
* אלכסנדר אלכסנדרוביץ' קוזנצוב

== הפקה ==
באוקטובר 2020 הוכרז כי אולפני אמזון "קטפו" את הפרויקט, שבו יראו את אידריס אלבה וג'ון סינה מככבים, השניים כיכבו יחד בסרט "יחידת המתאבדים" משנת 2021.<ref></ref> באוקטובר 2022 הוחתם איליה ניישולר לביים את הסרט.<ref></ref> באפריל 2023, פריאנקה צ'ופרה הצטרפה לצוות השחקנים.<ref></ref> ג'ק קווייד, פאדי קונסידיין, סטיבן רוט, קארלה גוג'ינו הצטרפו לצוות השחקנים בתחילת חודש מאי של אותה שנה.<ref></ref> הצילומים החלו במאי 2023.<ref></ref>

== קישורים חיצוניים ==

== הערות שוליים ==

קטגוריה:סרטים באנגלית
קטגוריה:סרטי פעולה
עבדוקודיר חוסאנוב

עבדוקודיר חיכמתוביץ' חוסאנוב (באוזבקית: Абдуқодир Ҳикматович Ҳусанов; נולד ב-29 בפברואר 2004 בטשקנט שבאוזבקיסטן) הוא כדורגלן אוזבקי המשחק בעמדת הבלם בקבוצת לאנס מליגת העל הצרפתית ובנבחרת אוזבקיסטן.

== קריירת מועדונים ==
חוסאנוב גדל במחלקת הנוער של בוניודקור. הוא החל את הקריירה המקצוענית שלו בקבוצת אנרגטיק מינסק מליגת העל הבלארוסית, במדיה ערך 35 הופעות ליגה והבקיע ארבעה שערים.

ב-4 ביולי 2023 חתם חוסאנוב על חוזה לארבע שנים בלאנס מליגת העל הצרפתית.

== קריירה בינלאומית ==
ב-11 ביוני 2023 ערך חוסאנוב את הופעת הבכורה שלו בנבחרת אוזבקיסטן, בניצחון 3-0 על נבחרת עומאן במסגרת גביע מרכז אסיה.

נכלל בסגל נבחרת אוזבקיסטן לטורניר גביע אסיה 2023.

נכלל בסגל הנבחרת האולימפית של אוזבקיסטן לטורניר הכדורגל באולימפיאדת פריז (2024).

== תארים ==
;נבחרת אוזבקיסטן עד גיל 20
* גביע אסיה עד גיל 20 (1): 2023

== קישורים חיצוניים ==

== הערות שוליים ==

קטגוריה:כדורגלנים אוזבקים
קטגוריה:בלמי כדורגל אוזבקים
קטגוריה:כדורגלני לאנס
קטגוריה:כדורגלני נבחרת אוזבקיסטן
קטגוריה:כדורגלני גביע אסיה 2023
קטגוריה:כדורגלנים אוזבקים באולימפיאדת פריז (2024)
קטגוריה:ספורטאים זרים בבלארוס
קטגוריה:ספורטאים זרים בצרפת
קטגוריה:אוזבקים שנולדו ב-2004
דיוויזיית הים הבלטי

דיוויזיית הים הבלטי (בגרמנית: Ostsee-Division) הייתה דיוויזיה מיוחדת של צבא הקיסרות הגרמנית אשר נשלחה לפינלנד במטרה לסייע למשמרות הלבנים במהלך מלחמת האזרחים במדינה.

==היסטוריה==
במסגרת הסכם ברסט-ליטובסק, נסוגה ברית המועצות מפינלנד ומשטחי המדינות הבלטיות. הקיסרות הגרמנית תכננה להקים בשטחים הללו שרשרת של מדינות בובה שיספקו חומרי גלם ומוצרי מזון לגרמניה. פינלנד הייתה רכיב קריטי בתוכנית זו. עם זאת, מיד לאחר נסיגת הרוסים מהארץ, פרצה בה מלחמת אזרחים בין הבורגנים הלאומנים שכונו "המשמרות הלבנים", לבין הקומוניסטים שכונו "המשמרות האדומים". האדומים הצליחו להשתלט על עיר הבירה הלסינקי, והלבנים נאלצו להתבצר בוואסה.

הלבנים ביקשו סיוע מגרמניה, שהחליטה להיענות לבקשה. למטרה זו, הקימו הגרמנים את דיוויזיית הים הבלטי. הדיוויזיה כללה שתי בריגדות: בריגדת המילואים ה-95, ובריגדת הפרשים ה-2 של המשמר. כמו כן, צרפו הגרמנים לדיוויזיה כוחות ארטילריה. בסה"כ כללה הדיוויזיה 10,000 חיילים. כמפקד הדיוויזיה מונה רידיגר פון דר גולץ. הגרמנים הועברו לפינלנד באפריל 1918. הממשלה שהוקמה בידי הלבנים כיסתה בעצמה את עלויות שינוע הכוח, והפצירה בעם הפיני לספק מזון ומגורים לחיילים הגרמנים.

הגרמנים נחתו בהאנקו, והחלו בצעדה בכיוון הלסינקי. הם הביסו בקלות את המשמרות האדומים הלא מאומנים ולא מאורגנים. במקביל, שייטת משחתות בפיקודו של הוגו מוירר הפגיזה את עמדות האדומים לאורך כל החוף. ב-13 באפריל נכבשה הלסינקי, והסנאט הפיני חזר אליה. כעבור יומיים הוכרז על סיום המלחמה. הפינים ביקשו מהגרמנים להותיר את הדיוויזיה במדינה, והגרמנים נענו ברצון. בין פינלנד לגרמניה נחתם הסכם אשר הפך את פינלנד למונרכיה עצמאית לכאורה, אולם בפועל רוקן את עצמאותה מתוכן והפך אותה למדינת בובה גרמנית. כמלך פינלנד הוכתר הנסיך הגרמני פרידריך קרל מהסן.

למרות ההצלחה המרשימה של הגרמנים בחזית המזרחית, החזית המערבית התמוטטה כליל. ב-11 בנובמבר 1918 נחתם הסכם שביתת נשק בין גרמניה למדינות ההסכמה, ובמסגרתו החזירה גרמניה את כל חייליה מהמזרח. ב-16 בדצמבר עזבה דיוויזיית הים הבלטי את פינלנד וחזרה לגרמניה. בעקבות כך, הפכה פינלנד למדינה דמוקרטית עצמאית. הדיוויזיה פורקה יחד עם שאר הצבא הגרמני.

==קישורים חיצוניים==

* [https://www.axishistory.com/books/36-germany/germany-freikorps/2229-stab-ostsee-division דיוויזיית הים הבלטי] באתר axishistory
* [https://forum.axishistory.com/viewtopic.php?t=201549 הכוחות הגרמניים בפינלנד] באתר axishistory

קטגוריה:מלחמת האזרחים הפינית
הים הבלטי
קטגוריה:פינלנד: היסטוריה
קווין קיילי

קווין פטריק קיילי (באנגלית: Kevin Patrick Kiley; נולד ב-30 בינואר 1985) הוא פוליטיקאי אמריקאי, עורך דין ומחנך, המכהן כחבר בית הנבחרים של ארצות הברית מאז ינואר 2023 מטעם מחוז הקונגרס השלישי של מדינת קליפורניה, האזור בצפון קליפורניה, התחום בין סן פרנסיסקו לסקרמנטו, בו שוכנת בין היתר העיר פיירפיל. חבר במפלגה הרפובליקנית. בין 2016 ל-2022 ייצג את המחוז השישי במחוז באספה המדינתית של קליפורניה. קיילי היה מועמד להחליף את מושל קליפורניה גווין ניוסם ב-Recall election ב-14 בספטמבר 2021.<ref></ref>

== ביוגרפיה ==
קיילי גדל באזור סקרמנטו, שם אביו היה רופא ואמו הייתה מורה לחינוך מיוחד. הוא למד בבתי ספר ציבוריים מקומיים, כולל בית הספר התיכון קאוויט ובית הספר התיכון גרניט ביי.

הוא סיים תואר ראשון באוניברסיטת הרווארד בשנת 2007, והשלים תזה בשם "התנועה לזכויות האזרח וההתעוררות מחדש של הדמוקרטיה הקלאסית". עם סיום לימודיו, הוא הפך למורה בלוס אנג'לס, ולימד במשך שנתיים בבית הספר התיכון לאמנויות ידניות תוך השגת תעודת ההוראה שלו באוניברסיטת לויולה מרימאונט. בשנת 2008, הוא הוכר כאלוף הדיבייט הלאומי בזמן שהשתתף כחבר בצוות הדיבייט של לויולה.

מאוחר יותר למד בבית הספר למשפטים באוניברסיטת ייל, ועבד בבנק הפדרלי של ניו יורק. הוא חזר לקליפורניה כדי להצטרף למשרד עורכי הדין Irell & Manella, שם עזר בהכנת תיק גניבה של קניין רוחני עבור T-Mobile נגד חברת הטכנולוגיה הסינית וואווי שהיה הבסיס לחקירה פלילית פדרלית. הוא היה פרופסור עזר בבית הספר למשפטים של אוניברסיטת פסיפיק מק'ג'ורג'.

הוא מתגורר ברוקלין, קליפורניה.<ref></ref>

== קריירה פוליטית ==
בשנת 2016 נבחר קיילי לאספה המדינתית של קליפורניה. במאי 2016 הצהיר כי הוא תמך במושל אוהיו דאז, ג'ון קייסיק בבחירות לנשיאות ארצות הברית ב-2016.<ref></ref>

לאחר שזכה בקדנציה שנייה באספת המדינה, קיילי התמודד לסנאט במחוז הראשון של קליפורניה. הוא סיים שני בפריימריז. לפי סוכנות הידיעות AP, קיילי הוא "שמרן שלעיתים קרובות מפלרטט עם השוליים של המפלגה הדמוקרטית". הוא אמר ששינויי האקלים הם אמיתיים, אך התנגד לפקודות הביצוע של המושל גווין ניוסם המחייבות את כל כלי הרכב החדשים בקליפורניה להיות בעלי תקן זיהום אוויר עד 2035 ואוסרים על קידוח נפט עד 2045. קיילי הציג חקיקה האוסרת על ממשלות מקומיות ומדינות ליישם חיוב חיסונים. לאחר שג'ו ביידן ניצח בבחירות 2020 ודונלד טראמפ סירב להודות תוך שהוא מעלה טענות על הונאה, קיילי סירב לומר אם ביידן ניצח בבחירות באופן לגיטימי. קיילי אמר שעמדתו היא "להישאר לגמרי מחוץ לפוליטיקה הלאומית".

ב-6 ביולי 2021, קיילי הכריז על מועמדותו לתפקיד מושל קליפורניה כמחליף לגווין ניוסם ב-Recall election ב-14 בספטמבר 2021. לפי ה"ניו יורק טיימס", הוא היה אחד מ"מועמדי הרפובליקנים המתונים יותר", בעוד שהלוס אנג'לס טיימס ראה בו ובג'ון קוקס "השמרנים המסורתיים יותר" בבחירות.<ref></ref>

ב-29 בדצמבר 2021, הודיע קיילי שהוא יתמודד לייצג את המחוז בשלישי בקליפורניה בבית הנבחרים של ארצות הברית. הוא נבחר ברוב של 39.7 אחוז. הוא הושבע לתפקידו בראשית ינואר 2023 עם התכנסות הקונגרס ה-118 של ארצות הברית.

== קישורים חיצוניים ==

* 

==הערות שוליים==

קטגוריה:בוגרי בית הספר למשפטים באוניברסיטת ייל
קטגוריה:בוגרי אוניברסיטת הרווארד
קטגוריה:בוגרי אוניברסיטת לויולה מרימאונט
קטגוריה:חברי בית המחוקקים המדינתי של קליפורניה
קטגוריה:חברי בית הנבחרים של ארצות הברית מקליפורניה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-118 של ארצות הברית
קטגוריה:אמריקאים שנולדו ב-1985
דייוויד ל. היל

דייוויד לורנס היל (באנגלית: David Lawrence Hill; 11 בנובמבר 1919 – 14 בדצמבר 2008) היה פיזיקאי גרעיני אמריקאי שעבד בפרויקט מנהטן במהלך מלחמת העולם השנייה ועמד בראש פדרציית המדענים האמריקאים. לצד עבודתו המדעית, הוא ידוע בעיקר בזכות עדותו בקונגרס משנת 1959 נגד מינויו של לואיס סטראוס למזכיר המסחר של ארצות הברית.

== ביוגרפיה ==
היל נולד בבוּנוויל (Booneville) שבמיסיסיפי. לאחר שהשלים את לימודיו במכון הטכנולוגי של קליפורניה בשנת 1942, הוא הצטרף לצוות של אנריקו פרמי במעבדה המטלורגית של אוניברסיטת שיקגו, שם שהה במהלך מלחמת העולם השנייה. היל נמנה בין צוות המדענים שבנו את שיקגו פּייל-1 , הכור הגרעיני המלאכותי הראשון בעולם. בשנת 1945 הוא היה אחד מ-70 מדענים שחתמו על עצומת סילארד , בהנהגת הפיזיקאי לאו סילארד, שתבעה מנשיא ארצות הברית הארי טרומן להזהיר את האימפריה היפנית לפני הטלת פצצות האטום על הירושימה ועל נגסאקי.

ב-31 בדצמבר 1950 נישא היל למרי שאדו, לימים חברת בית הנבחרים של מדינת טנסי, עמה חבק שבעה ילדים.

בשנת 1951, לאחר המלחמה, קיבל מאוניברסיטת פרינסטון את הדוקטורט שלו בפיזיקה גרעינית. יועץ הדוקטורט שלו היה ג'ון ארצ'יבלד וילר. המשך קריירתו האקדמאית היה עוזר פרופסור באוניברסיטת ואנדרבילט ולאחר מכן בשנים 1954–1958 עבד כפיזיקאי תאורטי במעבדה הלאומית לוס אלמוס בניו מקסיקו.

ב-1959 היה היל ראש פדרציית המדענים האמריקאים. בתפקיד זה הוא העיד בפני ועדת המסחר, המדע והתחבורה של הסנאט של ארצות הברית נגד מינויו של יו"ר הוועדה לאנרגיה אטומית לשעבר לואיס סטראוס למזכיר המסחר של ארצות הברית בידי הנשיא דווייט אייזנהאואר. בעדותו הצהיר כי היל האשים את סטראוס בחוסר יושרה, רדיפה אובססיבית אחר הערכה אישית, יוהרה מתמשכת ונקמנות אישית. הוא נימק את עדותו בין היתר בשל התנגדותו של סטראוס למשלוח רדיונוקלידים לנורווגיה ב-1959 ותפקידו בשימוע שהסיר את סיווגו הביטחוני של רוברט אופנהיימר. לבסוף, עדותו של היל הובילה את הסנאט של ארצות הברית לדחות את מינויו של סטראוס, לראשונה מאז 1925.

בערוב ימיו בילה היל את הקריירה שלו בעבודה במגזר הפרטי, והקים חברות מחקר ופיתוח בהן ".Nanosecond Systems Inc", יצרנית של ציוד מדידה ברמת דיוק גבוהה, וכיהן כנשיא "תאגיד מחקר הרבור", חברה לאכיפת פטנטים והשקעות. הוא היה אב לשבעה ילדים עם רעייתו מרי, שנפטרה ב-1992. בדצמבר 2008 נפטר היל בעיירה ברייטון שבמדינת ניו יורק.

==קישורים חיצוניים==

== הערות שוליים ==

קטגוריה:בוגרי המכון הטכנולוגי של קליפורניה
קטגוריה:בוגרי אוניברסיטת פרינסטון
קטגוריה:סגל אוניברסיטת ואנדרבילט
קטגוריה:עובדי פרויקט מנהטן
קטגוריה:פיזיקאים אמריקאים
קטגוריה:אמריקאים שנולדו ב-1919
קטגוריה:אמריקאים שנפטרו ב-2008
משרד בלנק

עובדי משרד בלנק. במרכז עומד [[אדולף הויזינגר. לשמאלו עומד תיאודור בלנק]]
משרד בלנק (בגרמנית: Amt Blank) היה כינויו של משרד ההגנה של גרמניה המערבית בין אוקטובר 1950 ליוני 1955. מכיוון שבאותה תקופה לגרמניה עדיין נאסר להחזיק צבא, המשרד לא תפקד באופן רשמי כמשרד הגנה. הוא נקרא על שם מי שעמד בראשו - תיאודור בלנק.

המשרד שכן בתחילה בבניין מאולתר במוזיאון קניג שבבון. בהמשך הוא עבר לצריף ארמקיל, גם כן בבון.

==תולדות המשרד==
בראשית ימיה, נמנעה ממשלת גרמניה המערבית בעיסוק בנושאים צבאיים. במאי 1950 מינה הקנצלר קונרד אדנאואר את הגנרל גרהרד פון שוורין כיועצו המיוחד לענייני צבא. בהמשך, הקים אדנאואר את "המרכז לשירות המולדת" (Zentrale für Heimatdienst) ומינה את שוורין למפקדו. כעבור זמן קצר נאלץ אדנאואר לפטר את שוורין מתפקידו כיוון שלא שמר על החשאיות הנדרשת ושוחח על תפקידו עם העיתונות. ב-26 באוקטובר מינה אדנאואר את חבר הבונדסטאג תיאודור בלנק ליועצו לענייני ביטחון. בלנק קיבל משרד משלו וסיפח אליו את המרכז לשירות המולדת.

בלנק צירף למשרד את הגנרל אדולף הויזינגר, שהביא עמו יוצאי צבא נוספים. הבולטים שבהם היו הנס שפיידל וארנסט וירמר. יחד, הם החלו להניח בחשאי תשתית להקמת צבא גרמני עצמאי. הצעד נעשה ללא אישור מצד שלטונות הכיבוש של בעלות הברית בגרמניה. עם זאת, בעלות הברית ידעו על כך ובחרו להעלים עין. מתוך הנחה שצבא מערב-גרמני חזק יסייע להם בעתיד במערכה מול ברית המועצות. במקביל, פעל אדנאואר לתיקון חוקת גרמניה כדי שניתן יהיה להקים צבא בעתיד באופן חוקי.

המשרד כלל בתחילה 20 איש בלבד, אולם עד 1953 כבר מנה 700 איש. במרץ 1956, בברכת בעלות הברית, עבר באופן רשמי החוק שאפשר את הקמתם מחדש של כוחות מזוינים גרמניים. בלנק הפך לשר ההגנה הראשון של גרמניה, והויזינגר הפך למפכ"ל הראשון של הבונדסוור.

==קישורים חיצוניים==
<div class="mw-content-ltr">
* [https://www.bundesarchiv.de/DE/Content/Virtuelle-Ausstellungen/Auf-Dem-Weg-Zum-Verteidigungsministerium-Die-Zentrale-Fur-Heimatdienst-Und-Das-Amt-Blank-1950-1955/auf-dem-weg-zum-verteidigungsministerium-die-zentrale-fur-heimatdienst-und-das-amt-blank-1950-1955.html Bundesarchiv: Auf dem Weg zum Verteidigungsministerium. Die Zentrale für Heimatdienst und das Amt Blank 1950–1955]
* Matthias Molt: [http://d-nb.info/99358196X/34 Von der Wehrmacht zur Bundeswehr. Personelle Kontinuität und Diskontinuität beim Aufbau der Deutschen Streitkräfte 1955–1966] Univ.-Diss., Heidelberg 2007
* Militärische Aufbaugenerationen der Bundeswehr 1955 bis 1970 (hrsg. vom MGFA 2011), [https://books.google.de/books?id=_WFlxxBx7QoC&pg=PAi eingeschränkte Buchvorschau]
</div>

קטגוריה:גרמניה המערבית: פוליטיקה
קטגוריה:משרדי ביטחון
קטגוריה:גרמניה: היסטוריה צבאית
ג'ק הנדרי

ג'ק וויליאם הנדרי (נולד ב-7 במאי 1995) הוא כדורגלן סקוטי המשחק בעמדת הבלם בקבוצת אל-איתיפאק מליגת העל הסעודית, ובנבחרת סקוטלנד.

== קריירה ==
ג'ק הנדרי הצטרף לקבוצת פרטיק ת'יסל באוגוסט 2014. הוא שיחק באופן קבוע בקבוצת המילואים של ת'יסל, לפני שערך את הופעת הבכורה שלו בקבוצה הבוגרת ביום האחרון של עונת 2014/15, בשוויון 0-0 מול מאת'רוול ב-23 במאי 2015. ב-1 בספטמבר 2015, חתם הנדרי בויגאן את'לטיק. במרץ 2016, הוא הצטרף לקבוצה מהליגה השלישית באנגליה, שרוסברי טאון בהשאלה עד תום העונה. ב-31 באוגוסט 2016, הצטרף הנדרי למילטון קינס דונס, בהשאלה עד ינואר 2017. ב-4 באוקטובר 2016, ערך הנדרי את הופעת הבכורה שלו במילטון קינס דונס, כששיחק בניצחון 0-1 במסגרת גביע הפוטבול ליג על פיטרבורו יונייטד. ב-2017, חתם הנדרי על חוזה ל-2 שנים עם דנדי. הוא שיחק באופן קבוע והפך לשחקן מפתח בדנדי בעונת 2017/18.
סלטיק החתימה את הנדרי על חוזה ל-4.5 שנים ב-31 בינואר 2018. הוא ערך את הופעת הבכורה שלו במועדון בהפסד 1-0 לקילמרנוק ב-3 בפברואר. ב-31 באוגוסט 2021, חתם הנדרי בקבוצת קלאב ברוז' הבלגית על חוזה ל4 שנים. ב-26 ביולי 2023, חתם הנדרי בקבוצה הסעודית אל-איתיפק על חוזה עד 2026, יחד עם חברו לשעבר בסלטיק, מוסא דמבלה.<ref></ref>
== נבחרת לאומית ==
במרץ 2018, הנדרי זומן לראשונה לסגל נבחרת סקוטלנד לצמד משחקי ידידות מול נבחרות קוסטה ריקה והונגריה.

הוא ערך את הופעת הבכורה שלו בנבחרת ב-27 במרץ, בניצחון 0-1 על נבחרת הונגריה.

לאחר מכן הוא נכלל בסגל סקוטלנד ליורו 2020, והבקיע את שערו הבינלאומי הראשון במשחק ידידות לקראת הטורניר נגד נבחרת הולנד.

== קישורים חיצוניים ==

== הערות שוליים ==

קטגוריה:כדורגלנים סקוטים
קטגוריה:בלמי כדורגל סקוטים
קטגוריה:כדורגלני ויגאן את'לטיק
קטגוריה:כדורגלני מילטון קינס דונס
קטגוריה:כדורגלני דנדי
קטגוריה:כדורגלני סלטיק
קטגוריה:כדורגלני מלבורן סיטי
קטגוריה:כדורגלני אוסטנדה
קטגוריה:כדורגלני קלאב ברוז'
קטגוריה:כדורגלני קרמונזה
קטגוריה:כדורגלני אל-איתיפאק
קטגוריה:ספורטאים זרים באוסטרליה
קטגוריה:ספורטאים זרים בבלגיה
קטגוריה:ספורטאים זרים באיטליה
קטגוריה:ספורטאים זרים בערב הסעודית
קטגוריה:כדורגלני נבחרת סקוטלנד
קטגוריה:כדורגלני יורו 2020
קטגוריה:כדורגלני יורו 2024
קטגוריה:בריטים שנולדו ב-1995
LK-99

LK-99 הוא חומר אפור שחור שיוצריו טוענים שהוא מוליך-על בטמפרטורת החדר ובלחץ אטמוספירי. ל-LK-99 יש מבנה משושה שהשתנה מעט מעופרת אפטיט ונטען שהוא מתפקד כמוליך-על מתחת ל-127 מעלות צלזיוס. החומר נחקר על ידי צוות של חוקרים קוריאנים: סוקביי לי, ג'י-הון קים ומספר חוקרים נוספים מהמכון קוריאה למדע וטכנולוגיה (KIST).

נכון ל-26 ביולי 2023, אין עדיין אישור ממקור חיצוני לכך שהחומר אכן מציג תכונות של מוליכות על. תהליך הסינתוז של LK-99 טרם עבר ביקורת של פרסום מאמר בכתב עת שעורך ביקורת עמיתים. המאמר פורסם לראשונה ב-ArXiv בתור עותק קדם-דפוס וסומן על ידי יוצריו כלא-שלם.

== תרכובת כימית ==
ההרכב הכימי של LK-99 הוא בקירוב Pb <sub>9</sub> Cu(PO <sub>4</sub>) <sub>6</sub> O כך - בהשוואה לעופרת-אפטיט טהור (Pb<sub>10</sub> (PO <sub>4</sub>) <sub>6</sub> O) - כרבע מיוני Pb(II) במיקום 2 של מבנה האפטות מוחלפים ביוני נחושת.

== שם התרכובת ==
השם LK-99 הוא מראשי התיבות של המגלה לי וקים, ומשנת הגילוי (1999).זוג החוקרים עבד במקור עם פרופסור צ'וי דונג-שיק () באוניברסיטת קוריאה בשנות ה-90.

== היסטוריית פרסום ==
מאמר ראשוני הוגש ל-Nature בשנת 2020, אך נדחה. מחקר שהוצג באופן דומה על מוליכים בטמפרטורת החדר מאת Ranga P. Dias פורסם ב-Nature מוקדם יותר באותה שנה, והתקבל בספקנות. המאמר של דיאס חזר בו בשנת 2022 לאחר שנמצא כי נתוניו זויפו.

לי וקים הגישו בקשת פטנט ב-2021 שפורסמה ב-3 במרץ 2023. בקשה לסימן מסחרי קוריאני עבור "LK-99" הוגשה ב-4 באפריל 2023 על ידי .

סדרה של פרסומים אקדמיים המסכמים ממצאים ראשוניים יצאה בשנת 2023, עם סך של שבעה מחברים על פני ארבעה פרסומים. הפרסום הראשון הופיע ב-arXiv ב-22 ביולי, ומפרט את Young-Wan Kwon, CTO לשעבר , כמחבר שלישי. טרום טרום שני רשום כסופר השלישי Hyun-Tak Kim, לשעבר חוקר ראשי במכון המחקר האלקטרוניקה והטלקומוניקציה ופרופסור ב-William & Mary.

== תגובת הקהילה המדעית ==
מדעני חומרים וחוקרי מוליכי-על הגיבו בספקנות. למוליכי העל בטמפרטורה הגבוהה ביותר בזמן הפרסום הייתה טמפרטורה קריטית של 250 קלווין (-20 צלזיוס), ורק בלחצים של מעל 170 ג'יגהפסקל.

נכון ליולי 2023, הניסוי לא שוחזר, למרות הניסויים הראשוניים שהושלמו ב-2020. לאחר שקיבלו תשומת לב ציבורית ביולי 2023, כמה קבוצות ומעבדות עצמאיות החלו לנסות לשחזר את הסינתזה.

==קישורים חיצוניים==
* 

* [https://www.popularmechanics.com/science/energy/a44657321/room-temperature-superconductor/ תיאור הגילוי]
* [https://www.science.org/content/article/spectacular-superconductor-claim-making-news-here-s-why-experts-are-doubtful ספקות לגבי הגילוי]

קטגוריה:קוריאה הדרומית: מדע וטכנולוגיה
קטגוריה:1999 במדע
אל-איתיפאק

מועדון הכדורגל אל-איתיפאק (בערבית: نادي الاتفاق لكرة القدم) הוא מועדון כדורגל סעודי מהעיר דמאם, המשחק בליגת העל הסעודית.

== היסטוריה ==
לפני הקמת אל-איתיפאק, היו שלושה מועדונים בדמאם שהוקמו בשנת 1941 (אל-טאאוואן, אל-שא'אב ואל-שבאב). בשנת 1945, הנשיאים נפגשו בביתו של פאריס אל-חמיד והחליטו להתמזג למועדון אחד. אל-חמיד הציע שהמועדון החדש ייקרא "אל-איתיפאק", שמשמעותו "ההסכם" בערבית. הם גם הסכימו שהצבעים של המועדון החדש יהיו ירוק ולבן, אשר השתנה בסופו של דבר לירוק ואדום. שנות ה-60 הייתה תקופה יחסית מוצלחת בהיסטוריה של אל-איתיפאק, והמועדון אף הגיע לחמשת משחקי הגמר של הגביע המקומי וזכו בשניים מהם. ב-1976, ח'ליל אל-זיאני, שחקן לשעבר ששיחק כשחקן כדורגל כל הקריירה שלו באל-איתיפאק, וזכה בתארים גדולים עם המועדון כשחקן, לקח את המושכות כמאמן. עם אל-זיאני, הקבוצה החלה לבנות מחדש את הסגל ויושמו טקטיקות חדשות. הסגל נבנה בעיקר עם שחקני אקדמיה מבטיחים שהועלו מקבוצות הנערים.

== סגל נוכחי ==
; נכון ל-14 בפברואר 2024

== תארים ==
אליפות ליגת העל הסעודית: (2):
* 1982/1983, 1986/1987
גביע המלך הסעודי (2):
* 1968, 1985

גביע יורש העצר הסעודי (1):
* 1965

== קישורים חיצוניים ==
* 

קטגוריה:קבוצות כדורגל סעודיות
קטגוריה:קבוצות כדורגל שהוקמו ב-1945
שקד עמיחי

שקד עמיחי (נולדה ב-30 ביוני 2000) היא ג'ודוקא בנבחרת ישראל בג'ודו, זוכת מדליית הארד באליפות אירופה U21, אלופת ישראל U23 ואלופת המכבייה ה-21. שקד מעבירה הרצאות השראה.

== ביוגרפיה ==
שקד נולדה בירושלים, ובגיל 8 עברה עם המשפחה לקדימה. בוגרת תיכון הדסים באבן יהודה. שירתה בצה"ל במעמד של ספורטאית מצטיינת באט"ל. במקביל לקריירה הספורטיבית שקד מעבירה הרצאות השראה, סטודנטית למדעי המחשב באוניברסיטה הפתוחה ומאמנת קבוצה של ילדים ונוער עם לקויות ראייה ועיוורון.

=== קריירה ספורטיבית ===
בשנת 2016 זכתה במדליה הבינלאומית הראשונה שלה בתחרות גביע אירופה אנטליה לקדטיות.

בשנת 2018 זכתה במדליית זהב בגביע אירופה ליגאנו U21.

בשנת 2019 זכתה במדליות הארד בגביעי אירופה U21 באתונה וסרייבו.

בשנת 2020 זכתה במדליית הארד באליפות אירופה U21 בפורץ׳, קרואטיה.

בשנת 2022 זכתה במדליית הזהב במכביה ה-21.

==קישורים חיצוניים==

*שקד עמיחי, ברשת החברתית [https://www.linkedin.com/in/shaked-amihai/ לינקדאין]
*
*

קטגוריה:ג'ודוקא ישראליות
קטגוריה:אלופות ישראל בספורט
קטגוריה:ישראליות שנולדו ב-2000
ריקרדו קלאפיורי

ריקרדו קלאפיורי (באיטלקית: Riccardo Calafiori; נולד ב-19 במאי 2002 ברומא שבאיטליה) הוא כדורגלן איטלקי המשחק בעמדת המגן השמאלי והבלם בקבוצת ארסנל מהפרמייר ליג האנגלית.

== קריירת מועדונים ==
קלאפיורי גדל במחלקת הנוער של רומא. ב-1 באוגוסט 2020 ערך את הופעת הבכורה שלו בקבוצה הבוגרת של המועדון, בניצחון 3-1 על יובנטוס במסגרת המחזור ה-38 בסרייה א' לעונת 2019/2020. בסך הכל ערך עשר הופעות ליגה במדי המועדון.

ב-14 בינואר 2022 הושאל קלאפיורי עד לתום עונת 2021/2022 לגנואה מהסרייה א'. ב-17 בינואר ערך את הופעת הבכורה שלו במועדון, בהפסד 6-0 לפיורנטינה במסגרת המחזור ה-22 בליגה. בסך הכל ערך שלוש הופעות ליגה במהלך תקופת ההשאלה.

ב-30 באוגוסט 2022 חתם קלאפיורי על חוזה לשלוש שנים בפ.צ. בזל מליגת העל השווייצרית.

ב-31 באוגוסט 2023 חזר לאיטליה וחתם בבולוניה.

בתום עונת 2023/2024, קלאפיורי עזר לקבוצתו להעפיל לליגת האלופות בפעם הראשונה לאחר 60 שנה.

== קריירה בינלאומית ==
קלאפיורי היה חלק מסגל נבחרת איטליה עד גיל 21, וב-3 בספטמבר 2021 עלה לשחק משחק בכורה כמחליף במשחק מוקדמות יורו עד גיל 21 לשנת 2023 מול נבחרת לוקסמבורג הצעירה.

ב-4 ביוני 2024 ערך את הופתעו הבכורה במדי הנבחרת הבוגרת במשחק ידידות מול נבחרת טורקיה, בו שיחק 6 דקות. 
משחק זה נערך לפני יורו 2024 בו נכלל בסגל האיטלקי.

ב-29 ביולי עבר לקבוצת ארסנל מהפריימר ליג האנגלית.
== קישורים חיצוניים ==

== הערות שוליים ==

קטגוריה:כדורגלנים איטלקים
קטגוריה:מגני כדורגל איטלקים
קטגוריה:רומא: כדורגלנים
קטגוריה:כדורגלני רומא
קטגוריה:כדורגלני גנואה
קטגוריה:כדורגלני פ.צ. בזל
קטגוריה:כדורגלני בולוניה
קטגוריה:כדורגלני נבחרת איטליה
קטגוריה:כדורגלני יורו 2024
קטגוריה:ספורטאים זרים בשווייץ
קטגוריה:איטלקים שנולדו ב-2002
ברייקינג במשחקים האולימפיים

170px
ברייקינג או ברייקדנסינג הוא ענף ספורט הנכלל לראשונה כספורט אולימפי באולימפיאדת פריז ב-2024. הוועד האולימפי הבין-לאומי אישר את צירופו של הענף לתוכנית התחרויות של המשחקים האולימפיים כחלק מרפורמת 2020 של הוועד במטרה לייצר עניין ולהביא קהל צעיר וחדש למשחקים.

==מבנה התחרות==
במשחקים יתקיימו שני טורנירים, אחד לגברים ואחד לנשים. בכל טורניר מתחרים 16 רקדני ברייקדאנס. הטורניר מורכב משלב בתים של ארבעה רקדנים בבית, כאשר מכל בית שני רקדנים מעפילים לרבע הגמר. כל קרב בטורניר מתקיים בפורמט של רקדן כנגד רקדן, ומתנהל במספר סטים קבוע מראש. בסיום של כל סט, פאנל השופטים מדרגים את ההופעה של הרקדנים על פי חמישה קריטריונים: יצירתיות, אישיות, טכניקה, מגוון, פרפורמטיביות ומוזיקליות. הרקדן שמספר גדול יותר של שופטים נתן לו ניקוד יותר גבוה זוכה בסט.

== באולימפיאדת פריז ==

באולימפיאדת פריז 2024 הברייקדאנס לא תפס כל כך תשומת לב בעקבות האמיריקאים זה החליטו לא להכניס את הברייקינג לאולימפיאדת לוס אנג'לס.

== טבלת מדליות ==

== ראו גם ==
* ברייקינג באולימפיאדת פריז (2024)

== קישורים חיצוניים ==

* 

== הערות שוליים ==

*
קטגוריה:ענפי ספורט במשחקים האולימפיים
ז'ובנאל אמאריז'ו

ז'ובנאל אמאריז'ו (בפורטוגזית: Juvenal Amarijo; 27 בנובמבר 1923 – 30 באוקטובר 2009) היה כדורגלן ברזילאי, ששיחק בעמדת הבלם.

אמאריז'ו שיחק במדי נבחרת ברזיל במונדיאל 1950 הביתי. הוא פתח במרקנאסו נגד אורוגוואי, משחק שבו ברזיל הייתה זקוקה לתיקו כדי להיות אלופת העולם, אולם היא הפסידה ולא הצליחה לזכות בגביע. אמאריז'ו היה האחרון שנותר בחיים מבין השחקנים הברזילאים שפתחו במרקנאסו. בשנת 2009 נפטר מאי-ספיקה נשימתית בגיל 85.

==קישורים חיצוניים==

קטגוריה:כדורגלנים ברזילאים
קטגוריה:כדורגלני פלמנגו
קטגוריה:כדורגלני פלמיירס
קטגוריה:כדורגלני באהיה
קטגוריה:כדורגלני נבחרת ברזיל
קטגוריה:כדורגלני מונדיאל 1950
קטגוריה:ילידי 1923
קטגוריה:נפטרים ב-2009
תומאס אבילס

תומאס אגוסטין "טוטו" אבילס מאנסיז'ה (בספרדית: Tomás Agustín "Toto" Avilés Mancilla; נולד ב-3 בפברואר 2004 בריו גז'גוס שבארגנטינה) הוא כדורגלן ארגנטינאי המשחק בעמדת הבלם בקבוצת אינטר מיאמי מה-MLS.

== קריירת מועדונים ==
אבילס גדל במחלקות הנוער של בוקסינג קלוב, CAI וראסינג קלוב. ב-27 בפברואר 2023 ערך את הופעת הבכורה שלו בקבוצה הבוגרת של ראסינג קלוב, בניצחון 2-1 על לנוס במסגרת המחזור החמישי בליגת העל הארגנטינאית לעונת .

ב-1 באוגוסט 2023 חתם לשלוש וחצי שנים באינטר מיאמי.

== קריירה בינלאומית ==
אבילס היה חלק מסגל נבחרת ארגנטינה עד גיל 20 לטורניר גביע העולם עד גיל 20 בשנת 2023.

== קישורים חיצוניים ==

== הערות שוליים ==

קטגוריה:כדורגלנים ארגנטינאים
קטגוריה:בלמי כדורגל ארגנטינאים
קטגוריה:ראסינג קלוב
קטגוריה:כדורגלני אינטר מיאמי
קטגוריה:ספורטאים זרים בארצות הברית
קטגוריה:ארגנטינאים שנולדו ב-2004
טייג מרפי

טייג מרפי (באירית: Tadhg Murphy; נולד ב-30 במאי 1979) הוא שחקן אירי הידוע בתפקידיו בסדרות הטלוויזיה "ויקינגים" ו"מפרשים שחורים".

== ביוגרפיה ==
מרפי נולד בדבלין, אירלנד.<ref></ref> עינו הימנית מלאכותית, לאחר שאיבד אותה בתאונה תוך כדי משחק בקשת בגיל 13. מרפי שילב את מוגבלותו בכמה מתפקידי המשחק שלו. <ref>https://www.theirishworld.com/tadhg-murphy/</ref>

== פילמוגרפיה ==
=== קולנוע ===
{| class="wikitable sortable"
! scope="col" |שנה
! scope="col" | סרט
! scope="col" |תפקיד
! class="unsortable" scope="col" | הערות
|-
| 2004
| אלכסנדר
| חייל גוסס
|
|-
| 2005
|Boy Eats Girl
| חופרים
|
|-
| 2021
| שומר טינה
| שירלי
|
|-
| 2022
| מלך הצפון
| אירקיר
|
|-
|
|}

=== טלוויזיה ===
{| class="wikitable sortable"
! scope="col" |שנה
! scope="col" | סדרה
! scope="col" | תפקיד
! class="unsortable" scope="col" | הערות
|-
| rowspan="2" | 2010
|משבר
| ליאם
| פרק 1
|-
| 1916 Seachtar na Cásca
| השף פבלו פנטסטיקו
|תפקיד ראשי
|-
| 2013-2014
| ויקינגים
|אירקיר
| 8 פרקים
|-
| 2015
| מפרשים שחורים
| נד לואו
| 4 פרקים
|-
| 2017
|ויל
| בקסטר
|
|-
| 2019–הווה
|Brassic
| גארי קאלן
| 10 פרקים
|-
| rowspan="2" | 2020
|Miss Scarlet and the Duke
| ג'ים גנב
| פרק 1
|-
|אבסנטיה
| קריסטוף
| 3 פרקים
|-
| 2022
| שיחות עם חברים
| דרק
| 4 פרקים
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אירים
קטגוריה:אירים שנולדו ב-1979